Document ID: /roh_data/filtered/fineweb-2-filterrobots_roh.jsonl.gz/33395

Ins lavuria ensemen cun il corp da guardia-cunfins, ils chantuns e subsidiarmain er cun l'armada. Entant saja probabel mintgin conscient che nagin pajais possia dar dumogn sulet a la crisa da fugitivs. «En la Grezia datti entant ina crisa umanitara. Nus na pudain ni dastgain laschar persula la Grezia en questa situaziun», uschia Sommaruga.
Ministers da l'UE discurran davart las novas propostas da la Tirchia
Malgrà ch'i na stat betg ufficialmain sin la glista da tractandas, dastgassn ils ministers da l'UE discurrir davart las novas pretensiuns che la Tirchia ha fatg il glindesdi. Il pajais aveva tranter auter propnì da prender enavos tut ils requirents d'asil che sa chattan illegalmain en Grezia.
Per mintga requirent d'aisl che vegn purtà enavos, duai persuenter vegnì tramess in auter sin via legala da la Tirchia en l'UE. Sommaruga ha taxà questa proposta sco interessanta. I dettia però er puncts ch'ins stoppia surdumandar criticamain.
RR novitads 12:00